Diari Oficial de la Generalitat Valenciana


Sumari del DOGV 9107, del 15-06-2021 (2021/6713)

ORDRE 4/2021, de 14 de juny, de la Conselleria d'Economia Sostenible, Sectors Productius, Comerç i Treball, per la qual s'aprova la relació completa de disposicions relatives a l'ordenació de l'activitat administrativa de la Conselleria d'Economia Sostenible, Sectors Productius, Comerç i Treball i els seus ens dependents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6713


Data del document
:   14-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Descriptors 

:   * Conselleria d'Economia Sostenible, Sectors Productius, Comerç i Treball
    * economia
    * malaltia infecciosa
    * legislació
    * política d'ocupació
    * política comercial

ORDRE 4/2021, de 14 de juny, de la Conselleria d'Economia Sostenible, Sectors Productius, Comerç i Treball, per la qual s'aprova la relació completa de disposicions relatives a l'ordenació de l'activitat administrativa de la Conselleria d'Economia Sostenible, Sectors Productius, Comerç i Treball i els seus ens dependents. [2021/6713]  
  
El dia 15 d'abril s'ha publicat al DOGV núm. 9062 el Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19.  
De conformitat amb la seua disposició addicional segona relativa a la racionalització de disposicions relatives a l'ordenació de l'activitat administrativa, en el termini de dos mesos des de l'entrada en vigor de l'esmentat Decret llei, cada departament del Consell ha d'aprovar, mitjançant ordre del seu titular que es publicarà en el Diari Oficial de la Generalitat Valenciana, i que no tindrà la condició de disposició reglamentària, una relació completa de totes les circulars, instruccions, resolucions o qualssevol altres disposicions que hagen estat dictades per algun dels òrgans del seu departament, siga com siga la seua forma i denominació i hagen estat o no objecte de publicació, amb rang inferior al d'ordre de conselleria i que tinguen per objecte ordenar la gestió administrativa en relació als requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència.  
Així mateix, disposa que totes les disposicions del rang i característiques assenyalades que no s'incloguen en aquesta relació, quedaran automàticament sense efecte una vegada transcorregut l'esmentat termini de dos mesos.  
En conseqüència, i dins del termini establert en el decret llei, és necessari complir al que es preveu.  
D'acord amb el que s'ha exposat, a la vista de les relacions documentals presentades pels centres directius d'aquesta conselleria i ens dependents, i en virtut de les facultats que em confereix l'article 28.e de la Llei 5/1983, de 30 de desembre, del Consell, en relació amb la disposició addicional segona del Decret llei 6/2021, d'1 d'abril, del Consell,  
  
  
  
ORDENE  
  
Article 1. Relació de disposicions relatives a l'ordenació de l'activitat administrativa  
S'aprova la relació completa de circulars, instruccions, resolucions i resta de disposicions relatives a l'ordenació de l'activitat administrativa de la Conselleria d'Economia Sostenible, Sectors Productius, Comerç i Treball i els seus ens dependents, d'acord amb els annexos que s'insereixen a continuació.  
Annex I. Centres directius.  
Annex II. LABORA-Servei Valencià d'Ocupació i Formació  
Annex III. Institut Valencià de Seguretat i Salut en el Treball (INVASSAT).  
Annex IV. Institut Valencià de Competitivitat Empresarial (IVACE).  
  
  
Article 2. Catàleg de disposicions  
En el termini d'un mes des de la publicació d'aquesta ordre, i amb la informació ja facilitada per les direccions generals aquesta conselleria formarà un catàleg amb les disposicions incloses en ella, agrupades per matèries, que s'aprovarà mitjançant resolució de la sotssecretaria.  
Aquest catàleg es publicarà per a general coneixement en la pàgina web de la conselleria https://cindi.gva.es i en el portal de la transparència de la Generalitat.  
En el cas dels organismes autònoms LABORA i INVASSAT, i l'ens IVACE, el catàleg serà format i aprovat mitjançant resolució dels corresponents òrgans, segons els seus reglaments de funcionament, i publicat en les respectives pàgines web.  
Així mateix, els respectius catàlegs contindran els textos vigents íntegres de cada disposició, així com l'autoritat de les quals procedeixen, la data en què es van dictar, i en el seu cas la de les modificacions posteriors.  
La inclusió de les disposicions en aquests no afectaran la capacitat de cada òrgan per a modificar, derogar deixar sense efecte o substituir les que siguen de la seua competència.  
  
Article 3. Desenvolupament  
1. Es faculta a la persona titular de la sotssecretaria a dictar totes les disposicions que siguen necessàries per al desenvolupament i l'execució del que s'estableix en aquesta ordre en l'àmbit de la Conselleria.  
2. Pel que fa a LABORA-Servei Valencià d'Ocupació i Formació, la persona titular de la direcció general de LABORA dictarà totes les disposicions que siguen necessàries per al desenvolupament i l'execució del que s'estableix en aquesta ordre en l'àmbit de l'esmentat organisme autònom.  
3. Pel que fa a Institut Valencià de Seguretat i Salut al Treball (INVASSAT), la persona titular de la direcció general de l'INVASSAT dictarà totes les disposicions que siguen necessàries per al desenvolupament i l'execució del que s'estableix en aquesta ordre en l'àmbit de l'esmentat organisme autònom.  
4. Pel que fa a l'Institut Valencià de Competitivitat Empresarial (IVACE), la persona titular de la direcció general de l'IVACE dictarà totes les disposicions que siguen necessàries per al desenvolupament i l'execució del que s'estableix en aquesta ordre en l'àmbit de l'esmentat ens.  
  
Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 14 de juny de 2021  
  
El conseller d'Economia Sostenible,  
 Sectors Productius, Comerç i Treball,  
RAFAEL CLIMENT GONZÁLEZ